
The importance of homework in primaryschool

A jelenlegi tanulmány a házi feladat fontosságát vizsgálja elemi iskolás angolul tanuló gyerekeknél. Fő célja, hogy ráirányítsa a figyelmet a házi feladat, mint tanulást elősegítő tényező szerepére.
A munka két részből áll.
Az első fejezet rövid áttekintést nyújt a házi feladat történetéről és olyan már létező tanulmányokat sorakoztat fel, melyek ezen a területen értekel el jelentős eredményeket. A neves kutatók között szerepelnek például Wilkins, Wankat, Goldstein és Zentall. E két utóbbi fogalmazta meg a házi feladat fő céljait és okait, mint a gyakorlás, részvétel, személyes készségek fejlesztése, személyes kapcsolatok pozitív aspektusa, szülők tájékoztatása és adminisztratív aspektus.
Ez a fejezet szintén foglalkozik a kérdéssel, miszerint egyáltalán van-e fejlesztő hatása a házi feladatnak. Ezt a kérdést Prof. Herris Cooper vetette fel, aki szerint az elemi iskolás gyerekeknek nincs annyira szüksége a házi feladatra, mint a felsőbb osztályokban tanulóknak.
Végül, szintén ebben a részben néhány szülői stratégiát is olvashatunk arra vonatkozóan, hogy mit tehetnek a szülők gyermekeik hatékony tanulása érdekében.
A második fejezet a kutatás gyakorlati részét taglalja, amiben a házi feladat fontossága kerül elemzésre a tanár, gyerek és szülő szerep szempontjából. 
Az interjú alanya 15 ember: 5 angol tanár, 5 elemi iskolás és 5 szülő (többnyire anyák, mivel főként ők segítenek gyermekeiknek a házi feladatban). Mindegyik résztvevő más-más iskolából és környezetből lett kiválasztva annak érdekében, hogy növelje a kutatás átfogó jellegét.
Az interjú kérdései magukba foglalták a következő szempontokat: ok a házi feladatra, típusok, gyakoriság, időtartam, értékelés, visszajelzés, büntetés-számonokérés és napló-vezetés. 



